[{"text_idx": "#000000", "text": "Cyhoeddi manylion tocynnau Maes B 2022"}, {"text_idx": "#000001", "text": "Wedi i\u2019r Eisteddfod Genedlaethol gadarnhau eu bod am fwrw ymlaen a\u0302 threfniadau i gynnal yr w\u0302yl yn Nhregaron fis Awst nesaf, maent bellach wedi cyhoeddi bod tocynnau Maes B 2022 yn yr Eisteddfod Genedlaethol yng Ngheredigion nawr ar werth."}, {"text_idx": "#000002", "text": "Yn o\u0302l trefnwyr Maes B, maent eisoes wedi bod wrthi\u2019n gweithio ar y lein-yp o artistiaid, bandiau a DJs ar gyfer gw\u0302yl ffrinj y Brifwyl fis Awst."}, {"text_idx": "#000003", "text": "Maent hefyd yn addo bydd Maes B 2022 yn fwy ac yn well nag erioed gyda llwyfannau newydd, ardaloedd gwahanol a llond cae o bobl yn mwynhau\u2019r arlwy o gerddoriaeth.="}, {"text_idx": "#000004", "text": "\u201cMae\u2019n braf cael cyhoeddi bod tocynnau Maes B 2022 nawr ar werth ar o\u0302l dwy flynedd o beidio gallu cynnal yr w\u0302yl\u201d meddai Guto Brychan, trefnydd Maes B."}, {"text_idx": "#000005", "text": "\u201cDyma gyfle i ni allu mwynhau rhai o enwau mwyaf y si\u0302n gerddoriaeth yng Nghymru. Ry\u2019n ni\u2019n edrych ymlaen yn fawr iawn at gael croesawu cynulleidfa newydd, a\u2019r rhai sydd wedi methu\u2019r w\u0302yl, i Dregaron flwyddyn nesaf.\u201d"}, {"text_idx": "#000006", "text": "Mae\u2019r tocynnau ar werth ar wefan Maes B ers o 10:00 fore dydd Mercher diwethaf, 1 Rhagfyr."}]